stanford-oval/wikipedia huggingface dataset:
Elokuvavuosi 1976
Uudet elokuvat

Bluff Stop
Carrie
Ennustus
Hyökkäys poliisiasemalle
King Kong
Kotka on laskeutunut
Kuumat kundit
Led Zeppelin – laulu jää pystyyn
Lottovoittaja UKK Turhapuro
Pako tulevaisuudesta
Pähkähullujen paratiisi
Rocky
Särkyneen sydämen sola
Taksikuski
1900
Vaaleanpunainen pantteri iskee jälleen
Suomen katsotuimmat 1976

Suomessa eniten teatterikatsojia saaneet elokuvat vuonna 1976 olivat:
Yksi lensi yli käenpesän (1975), 821 736 katsojaa
Loma (1976), 515 310 katsojaa
Lottovoittaja UKK Turhapuro (1976), 480 083 katsojaa
Taksikuski (1976), 304 086 katsojaa
Ennustus (1976), 188 854 katsojaa
Dersu Uzala (1975), 175 344 katsojaa
Emmanuelle 2 (1975), 158 841 katsojaa
Jymykuplan uudet seikkailut (1973), 155 570 katsojaa
Kotka on laskeutunut (1976), 129 237 katsojaa
Missouri (1976), 125 522 katsojaa
Aiheesta muualla

Elokuvavuosi 1976 Internet Movie Databasessa (englanniksi)
Monilajinen tutkimus

Monilajinen tutkimus (englanniksi multispecies studies) on antropologista tutkimusta, joka tarkastelee ihmisen ja muiden eliölajien yhteenkietoutumisia. Monilajinen tutkimus voidaan sijoittaa posthumanistisen tutkimussuuntauksen alle ja se on lähellä ihmistieteellistä eläintutkimusta. Erona posthumanistiseen tutkimukseen monilajinen tutkimus ottaa etäisyyttä ihmiskeskeisyyteen ja tarkastelee monilajista yhteiseloa muiden lajien näkökulmasta. Monilajisen tutkimuksen tekemisen ja kirjoittamisen tavaksi on muodostunut monilajinen etnografia. Monilajinen tutkimus pyrkii nostamaan esiin elämänmuotoja, jotka ovat aikaisemmin olleet ihmistieteellisen tutkimuksen marginaalissa.
Monilajinen tutkimus lähtee ajatuksesta, että elämä on aina monilajinen kudelma. Myös ihminen on olemukseltaan monilajinen kokonaisuus: vain noin kymmenen prosenttia ihmisen kehosta koostuu soluista, joissa on ihmisgeenejä. Loput ihmiskehosta koostuu bakteereista ja muista pieneliöistä. Ihmislajin olemassaolo ja hyvinvointi on siten tiiviisti sidoksissa muihin lajeihin.  Tarve ymmärtää elämänmuotojen yhteenkietoutumista korostuu ympäristökriisien aikakaudella. Ympäristötuhon kertomusten rinnalla monilajinen tutkimus pyrkii nostamaan esiin esimerkkejä onnistuneesta monilajisesta yhteiselosta ja hahmottelee tapoja elää hyvin.
Monilajinen tutkimus ei ole vakiintunut tutkimussuuntaus, vaan monilajista tutkimusta tehdään monilla eri tieteenaloilla ja eri menetelmin. Keskeistä monilajisessa tutkimuksessa on uudenlaisen tarkkaavaisuuden ja huomioimisen taitojen kehittäminen. Monilajinen tutkimus onkin luonteeltaan kokeilevaa ja menetelmiä kehittävää. Tutkimusta tehdään yhteistyössä mm. taiteilijoiden, aktivistien, alkuperäiskansojen, viljelijöiden ja metsästäjien kanssa.
Montpellier Business School

Montpellier Business School on eurooppalainen kauppakorkeakoulu, joka toimii Montpellierssa. MBS perustettiin Ranskassa vuonna 1897.
Vuonna 2019 MBS oli kuudeskymmenesyhdeksäs Financial Timesin Euroopan kauppakorkeakoulujen rankinglistalla.
MBS on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Eric Besson (entinen Ranskan ministeri).
Aiheesta muualla

Virallinen kotisivu
Nhacra

| Nhacra |
| --- | --- |
 Oion osa-alueet.
 Nhacra
 Koordinaatit: 11°57′34″N, 15°32′17″W 
Valtio:  Guinea-Bissau
Alue:  Oion alue
Hallinto:  
 – Asutustyyppi:  kaupunki
 – Hallinnon tyyppi:  osa-alue
Väkiluku (2009):  1 669 (kaupunki) 20 639 (osa-alue)
Infobox OKVirheellinen NIMI-arvo: 
Nhacra on kaupunki sekä osa-alue eli sektori Oion alueella Guinea-Bissaussa. Se sijaitsee Geba- ja Mansoajokien välisellä kannaksella 80 kilometriä Farimista lounaaseen. Kaupungissa on 1 669 ja osa-alueella 20 639 asukasta (vuonna 2009, väestönlaskenta).
Nhacran osa-alueen pinta-ala on 265,3 neliökilometriä. Kaupunkiväestön osuus on 8,1 %.
Mother Love (Queenin kappale)

Mother Love on brittiläisen Queen-yhtyeen vuonna 1995 julkaisema kappale. Se kuuluu Made in Heaven -albumille ja se on viimeinen Freddie Mercuryn laulama kappale. Lauluraita nauhoitettiin toukokuussa 1991, vain viisi kuukautta ennen Mercuryn kuolemaa. Kappaleen kirjoittivat yhteistyössä Mercury ja Brian May.
May on kertonut, että Innuendon äänitysten jälkeen hän työsti Mercuryn kanssa kappaletta, kunnes he pääsivät viimeiseen säkeistöön asti. Mercury sanoi, ettei pystynyt tekemään sitä silloin ja vetäytyi lepäämään, sanoen, että viimeistelee sen myöhemmin. Mutta Mercury ei koskaan enää palannut studioon. Näin ollen May lauloi viimeisen säkeistön.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Mother Mother

Mother Mother on kanadalainen indie rock -yhtye. Se on lähtöisin Quadra Islandilta, Brittiläisestä Kolumbiasta. Yhtyeeseen kuuluvat kitaristi ja laulaja Ryan Guldemond, Molly Guldemond ja Jasmin Parkin laulajina ja kosketinsoittajina, rumpali Ali Siadat sekä basisti Mike Young. Pitkäaikainen basisti Jeremy Page lähti yhtyeestä vuonna 2016.
Yhtye esiintyi nimellä Mother julkaistessaan omakustanteisen ja yhtyeen nimeä kantaneen esikoisalbumin vuonna 2005. He vaihtoivat myöhemmin yhtyeen nimeksi Mother Mother ja julkaisivat esikoisalbuminsa uudelleen muutamilla uusilla kappaleilla täydennettynä nimellä Touch Up vuonna 2007 Last Gang Recordsin tuottamana.
Yhtyeen toinen albumi O My Heart julkaistiin syyskuussa 2008 ja kolmas albumi Eureka maaliskuussa 2011. Tämän jälkeen ovat ilmestyneet albumit The Sticks syyskuussa 2012, Very Good Bad Thing marraskuussa 2014, No Culture helmikuussa 2017, Dance and Cry marraskuussa 2018 ja Inside kesäkuussa 2021.
Singlejulkaisuista Kanadassa ovat suosioon nousseet muun muassa “The Stand”, “Bit By Bit”, “Let’s Fall In Love”, “Get Out The Way”, “Monkey Tree”, “Modern Love”, “The Drugs” ja vuonna 2018 "Get Up".
Yhtye ja erityisesti sen vuonna 2008 ilmestyneen kakkosalbumin kappaleet "Hayloft", "Arms Tonite" ja "Wrecking Ball" nousivat vuonna 2020 TikTok-julkaisujen ansiosta kansainväliseen kuuluisuuteen. Albumi O My Heart nousi vuoden 2021 viikolla 2 myös Suomen virallisen albumilistan Top 50:een.
Elokuvavuosi 1972

Tässä artikkelissa käsitellään vuoden 1972 aikana julkaistuja elokuvia ja elokuvamaailman merkittäviä tapahtumia.
Uusia elokuvia

Aguirre – Jumalan viha
Kahdeksan surmanluotia
Kummisetä
Lampaansyöjät
Maahan, senkin hölmö!
Mestaritappaja
Raivaajat
Sensuela
Shaft – kylmä hymy
Siitä vaan pojat!
Solaris
Syvä kurkku
Vihan nyrkki
Lohikäärmeen tie
Suomen katsotuimmat 1972

Eniten elokuvateatterikatsojia keräsivät Suomessa vuonna 1972 seuraavat elokuvat:
Kummisetä (1972), 637 831 katsojaa
Kellopeliappelsiini (1971), 471 482 katsojaa
Lampaansyöjät (1972), 341 101 katsojaa
Trinity ratsastaa jälleen (1971), 328 682 katsojaa
Syvä joki (1972), 280 861 katsojaa
Prinsessa Ruusunen (1959), 274 742 katsojaa
Kahlenukke (1971), 244 575 katsojaa
Olkikoirat (1971), 225 552 katsojaa
Ottaaks’ päähän? (1972), 170 819 katsojaa
Kymmenen käskyä (1956), 166 749 katsojaa
Aiheesta muualla

Elokuvavuosi 1972 Internet Movie Databasessa (englanniksi)
Monacon automuseo

| Monacon automuseo |
| --- | --- |

Tyyppi:  Automuseo 
Sijainti:  Monaco
Kotisivut:  http://www.palais.mc/fr/musees-et-visites/la-collection-de-voitures-anciennes-1-27.html
Koordinaatit:  43°43′52″N, 7°25′01″E
 fiMonacon automuseo 
  
Monacon automuseo (La collection de voitures anciennes) on Monacossa oleva automuseo, jossa esillä olevat autot ovat Monacon hallitsijoiden keräämiä. Museon perustana on ruhtinas Rainierin yksityiskokoelma, jonka hänen poikana  ruhtinas Albert järjesteli uudelleen vuonna 2012.
Museossa on näytteillä musta Chrysler Imperial V8, joka oli vastassa Grace Kellyä Monacon satamassa 12. huhtikuuta 1956 hänen saapuessaan häihinsä. Näytteillä on myös Sunbeam Alpine, jolla Grace Kelly ja Cary Grant ajoivat elokuvassa Varkaitten paratiisi.
Suomalaisiin liittyviä autoja museossa ovat Kimi Räikkösen ajama McLaren MP4-19 vuodelta 2004, sekä Ari Vatasen ja Terry Harrymanin MM-rallia vuonna 1985 ajama Peugeot 205 turbo 16.
Le Zèbre 1911.
Bellanger 1921.
Packard 1926.
Nash-Healey 1952.
Aiheesta muualla

Kuvia tai muita tiedostoja aiheesta Monacon automuseo Wikimedia Commonsissa
Nh

Nh tarkoittaa seuraavia asioita:
nanohenry, tunnus nH, induktanssin yksikkö
All Nippon Airways, IATA-koodi NH, lentoyhtiö
New Hampshire, postilyhenne NH, Yhdysvaltain osavaltio
nihonium, kemiallinen merkki Nh, alkuaine
Nordhordland, norjalainen sanomalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nh”, voi hakea sivunnimihaulla, laajalla sivunnimihaulla tai tekstihaulla.
Montoya

Montoya on muun muassa seuraavien henkilöiden sukunimi:
Abraham Escudero Montoya (1940-2009), kolumbialainen katolinen piispa
Al Montoya (s. 1985), yhdysvaltalainen jääkiekkomaalivahti
Carlos Montoya (1903–1993), espanjalainen flamencokitaristi
Diego Montoya Sánchez, kolumbialainen huumeparoni
Juan Pablo Montoya (s. 1975), kolumbialainen autourheilija
Julio María Elías Montoya (s. 1945), espanjalais-bolivialainen katolinen piispa
Martín Montoya (s. 1991), espanjalainen jalkapalloilija
Ramón Montoya (1880–1949), espanjalainen flamencokitaristi
Sergio Luis Henao Montoya (s. 1987), kolumbialainen maantiepyöräilijä
Kuvitteellisia henkilöitä

Nemi Montoya, Nemi-sarjakuvan hahmo.
‎Renee Montoya, Gotham Cityn poliisivoimissa työskentelevä etsivä DC Comicsin sarjakuvissa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nefropatia

Nefropatia suom. munuaisten toiminnanvajavuus, kansanomaisesti "munuaistauti" voi aiheutua pitkäaikaisesta kipulääkkeiden käytöstä tai lyijymyrkytyksestä. Se voi olla seurausta myös muista sairauksista.
Nefrosiaalidoosi

Nefrosiaalidoosi on synnynnäinen munuaiskerässairaus, johon liittyy myös vaikea-asteista kehitysvammaisuutta sekä kasvojen ja kallon epämuodostumia.
Nefrosiaalidoosi on mahdollisesti peittyvästi periytyvä. Se oireilee hyvin varhain ja johtaa ennenaikaiseen kuolemaan nuorella iällä.
Montparnasse

Rautatieasema Gare Montparnassen sisäänkäynti
58-kerroksinen ja 209 metriä korkea Tour Montparnasse (Montparnassen torni) oli rakentamisaikanaan 1969–1972 Länsi-Euroopan korkein rakennus. Se on Pariisin kantakaupungin ainoa toimistokäytössä oleva pilvenpiirtäjä. Oikealla Eiffel-torni.
Montparnasse on kaupunginosa Pariisissa, Ranskassa. Se oli maailman taiteen keskus 1900-luvun alkupuolella.
Montparnasse sijaitsee Seinejoen vasemmalla rannalla Pariisin neljännessätoista kaupunginosassa (arrondissement). Sen keskus on Boulevard de Montparnasse- ja Boulevard Raspail -nimisten bulevardien risteyksessä. Alueella on paljon ravintoloita, kahviloita ja kabareita. Nimi Montparnasse tulee Kreikan mytologian taiteen jumalten eli muusien asuinpaikasta Parnassósvuoresta. Kukkulaista aluetta alettiin kutsua tällä lempinimellä 1600-luvulla.
Kuten Montmartre aikaisemmin, Montparnasse tuli kuuluisaksi Pariisin taiteilijaelämän keskuksena. Vuosisadan vaihteen Montparnassea asuttivat rahattomat taidemaalarit, kuvanveistäjät, kirjailijat, runoilijat ja säveltäjät. Heitä tuli ympäri maailmaa alueen ilmapiirin ja halpojen vuokrien houkuttelemina. He asuivat usein kurjissa olosuhteissa ja myivät töitään muutamasta frangista saadakseen ruokaa. Samoja teoksia saatetaan nykyään myydä miljoonilla dollareilla.
Pariisin taiteilijaelämän painopiste siirtyi Montmartrelta Montparnasselle vuoden 1910 jälkeen, jolloin alkoi varsinainen ryntäys: Montparnasselle tultiin junilla idästä, laivoilla Yhdysvalloista, Kanadasta ja Meksikosta, jopa Japanista saakka. Kuuluisia Montparnassen taiteilijoita ovat muun muassa Pablo Picasso, Guillaume Apollinaire, Ossip Zadkine, Moise Kisling, Jean Cocteau, Erik Satie, Marios Varvoglis, Marc Chagall, Nina Hamnett, Jean Rhys, Fernand Léger, Jacques Lipchitz, Max Jacob, Blaise Cendrars, Chaïm Soutine, Michel Kikoine, Pinchus Kremegne, Amedeo Modigliani, Ford Madox Ford, Toño Salazar, Ezra Pound, Max Ernst, Marcel Duchamp, Suzanne Duchamp-Crotti, Constantin Brâncuși, Paul Fort, Juan Gris, Diego Rivera, Marevna, Tsuguharu Foujita, Marie Vassilieff, Léon-Paul Fargue, Alberto Giacometti, René Iché, André Breton, Pascin, Salvador Dalí, Henry Miller, Samuel Beckett, Joan Miró ja Edgar Degas. Alueella asui maanpaossa myös monia poliittisia hahmoja, kuten Vladimir Lenin ja Lev Trotski.
Yhteisössä arvostettiin luovuutta yli kaiken eikä syrjitty oudoimpiakaan tapoja ja luonteenpiirteitä. Kaikki olivat tervetulleita. Riehakas yöelämä kahviloissa antoi aiheen nimetä aikakauden Hulluiksi vuosiksi (Années folles). Kahvilat olivat eloisia kokoontumispaikkoja, joissa uusia ideoita syntyi ja niistä keskusteltiin. Taiteilijat maksoivat usein juomansa taiteellaan, ja siksi tavallisen kahvilan seinät oli usein päällystetty taideteoksilla, jotka saisivat maailman suurimpien taidemuseoiden johtajat vihertymään kateudesta.
Toinen maailmansota hajotti taiteilijayhteisön, eikä Montparnasse enää saavuttanut entistä loistokkuuttaan. Montparnassen hautausmaalle (Cimetière du Montparnasse) on haudattu muun muassa Charles Baudelaire, Jean-Paul Sartre, Simone de Beauvoir, Samuel Beckett ja Henri Poincaré. Alueen alla kulkevat Pariisin katakombien tunnelit.
Aiheesta muualla

Kuvia tai muita tiedostoja aiheesta Montparnasse Wikimedia Commonsissa
Moon Ga-young

| Moon Ga-young |
| --- | --- |

Henkilötiedot
Syntynyt: 10. heinäkuuta 1996 (ikä 28) Karlsruhe, Saksa
Ammatti:  näyttelijä
Näyttelijä
Aktiivisena:  2006–
 Nimikirjoitus
Aiheesta muualla
IMDb
Moon Ga-young (hangul: 문가영, s. 10. heinäkuuta 1996 Karlsruhe, Saksa) on korealainen näyttelijä.
NetSurf

| NetSurf |
| --- | --- |
 NetSurf 3.6 FreeBSD:ssä.
Kehityshistoria
Ensijulkaisu:  19. toukokuuta 2007
Vakaa versio:  3.6 / 19. marraskuuta 2016
Tiedot
Ohjelmistotyyppi:  Verkkoselain
Alusta:  viralliset: AmigaOS, Atari TOS, BeOS, Haiku, Mac OS, RISC OS
Ohjelmointikielet:  C-kieli
Lisenssi:  GPLv2
Aiheesta muualla
Verkkosivusto
NetSurf on avoimen lähdekoodin verkkoselain.
Selain on tuettu alustoilla kuten RISC OS, BeOS, Haiku, AmigaOS, Atari TOS ja Mac OS.
Projekti on aloitettu huhtikuussa 2002 johtuen RISC OS:lle saatavien selaimien puutteista. GTK-versio on aloitettu vuonna 2004 ja se toimii useilla Unixin kaltaisilla käyttöjärjestelmillä.
Käännös suomeksi
NetHawk

| NetHawk Oyj |
| --- | --- |
Yritysmuoto:  Julkinen osakeyhtiö
Perustettu:  1991
Toimitusjohtaja:  Hannu Huttunen
Kotipaikka:  Oulu, Suomi
Toimiala:  informaatioteknologia
Tuotteet:  Verkkoanalysaattorit
Liikevaihto:   34,5 milj. € (2006)
Liikevoitto:   0,3 milj. € (2006)
Nettotulos:   -0,8 milj. € (2006)
Henkilöstö:  432 (2006)
Kotisivu:  www.nethawk.fi
Infobox OKVirheellinen NIMI-arvo: 
NetHawk Oyj oli Oulussa kotipaikkaansa pitävä informaatioteknologian yritys, joka perustettiin vuonna 1991 nimellä X-Net. Vuonna 2010 kanadalainen EXFO osti NetHawkin.
Vuonna 2000 X-Net osti Kaski Tech Oy:n. Yritys otti uuden nimen NetHawk Oy vuoden 2001 alusta. Julkiseksi osakeyhtiöksi yritys rekisteröitiin 6. kesäkuuta 2002. Vuonna 2005 NetHawk osti yhdysvaltalaisen ipNetfusion Inc -yrityksen.
NetHawk on erikoistunut langattomien verkkojen (GSM, GPRS, W-CDMA, EDGE, WiMAX ) ja niiden protokollien (VoIP, SS7) analysointi- ja testaustuotteisiin. NetHawk tarjoaa matkapuhelinverkko-operaattoreille ja laitevalmistajille ohjelmistotuotteita, järjestelmiä, sekä palveluja mittaus- ja testaustarpeisiin maailmanlaajuisesti.
NetHawkin pääkonttori Oulussa
Edgar Varèse

Edgard Varèse
Edgard Varèse, koko nimi Edgard Victor Achille Charles Varèse (22. joulukuuta 1883 Pariisi, Ranska – 6. marraskuuta 1965 New York, Yhdysvallat) oli ranskalaissyntyinen säveltäjä, joka muutti Yhdysvaltoihin vuonna 1915 ja sai sen kansalaisuuden vuonna 1927.
Varèsen musiikki on modernistista ja kokeellista. Sävellyksiin kuuluvat muun muassa kokonaan elektroninen Poème électronique (1958) ja yksinomaan lyömäsoittimista koostuvalle kokoonpanolle kirjoitettu Ionisation (1931). Kokeellisuus näkyy osin myös Varèsen käyttämissä harvinaisissa sähkösoittimissa (ondes Martenot ja theremin).
Vaikka Varèsen musiikinhistoriallinen merkittävyys on tunnustettu, hän on nykysäveltäjien keskuudessa kiistelty hahmo. Toisille hän on armoitettu visionääri ja innoittaja, toisille turhan karkea teostensa struktuurien ja muodontansaselvennä osalta.[lähde? ]
Elämäkerta > Nuoruus

Varèse syntyi Pariisissa vuonna 1883, mutta hänet lähetettiin pian asumaan sukulaisten luo Villarsiin. Hänestä tulikin isoisälleen erittäin läheinen, mutta isä-Henriin hän suhtautui jopa vihamielisesti. Äitinsä kuoleman jälkeen Varèse lähti isänsä tahdon vastaisesti Pariisiin opiskelemaan musiikkia.
Varèse siirtyi vuonna 1893 Italiaan Torinoon, jossa hän alkoi opiskella musiikkia Giovanni Bolzonin johdolla. Varèse ei kuitenkaan  tuntenut oloaan erityisen kotoisaksi Italiassa ja palasi Pariisiin vuonna 1903.[lähde? ]
Vuodesta 1904 Varèse opiskeli Pariisin Schola Cantorumissa, jossa hänen opettajanaan oli Vincent d'Indy. Myöhemmin Varèse pääsi Pariisin konservatorioon, jossa hän sai sävellyskoulutusta Charles-Marie Widorilta. Varèse muutti Berliiniin ja meni naimisiin näyttelijä Suzanne Bingin kanssa. Pari sai yhden lapsen. He erosivat  vuonna 1913.[lähde? ]
Varèsen opiskeluajoilta on säilynyt laulu Un grand sommeil noir (1906), jonka hän sävelsi laululle ja pianolle Paul Verlainen runon pohjalta. Kappaleesta on tehty myös orkesterisovitus.[lähde? ]
Elämäkerta > Uran alku Yhdysvalloissa

Varèse saapui Yhdysvaltoihin 9. joulukuuta 1915 ja saavutti mainetta kapellimestarina. Hänen ensimmäinen teoksensa siellä oli yksiosainen mutta yli 20-minuuttinen orkesterikappale Amériques. Alkuperäisen sävellyksen Varèse kirjoitti vuosina 1918–1921, jolloin hän saattoi mesenaattien tuella keskittyä säveltämiseen. Amerikka oli lapsuudesta asti kuvastanut Varèselle löytöjä ja seikkailuja. Kappaleen nimi symboloi säveltäjälle itselleen kuitenkin "uusia maailmoja maan päällä, avaruudessa ja mielessä". Teos ei varsinaisesti liity Amerikan maanosaan, ja Varèse totesikin myöhemmin, että hän olisi voinut nimetä teoksen Himalajan mukaan. Amériquesin ensimmäiset esitykset johti vuonna 1926 Leopold Stokowski. Pariisissa teos esitettiin ensi kerran 1929. Varèselle myönnettiin Yhdysvaltain kansalaisuus vuonna 1927. Jukka Isopuro huomauttaa HKO:n konserttiarviossaan, että sävellystä kuullaan kovin harvoin, ja syynä voi olla, että se vaatii patarumpujen lisäsi 13 lyömäsoittajaa ja muu orkesteri samassa suhteessa. Se on kuitenkin edelleen merkkiteos.
Vuonna 1924 New Yorkissa sai kantaesityksensä kahdeksalle soittajalle kirjoitettu kolmivaiheinen Octandre. Sen johti E. Robert Schmitz, jolle teos oli omistettu. Vuonna 1927 kantaesitettiin Arcana – jälleen Leopold Stokowskin johtamana.[lähde? ]
Varèse asui Pariisissa jälleen vuosina 1928–1933. Vuoden 1930 paikkeilla hän sävelsi teostaan Ionisation, jonka kokoonpano koostui lähinnä säveltasottomista lyömäsoittimista. Varèse ei hyödyntänyt teoksessaan elektronisen musiikin vaikutteita vaan tutki uusia äänimaailmoja vanhoilla soittimilla. 15. huhtikuuta 1934 sai kantaesityksensä Ecuatorial. Sävellys on kirjoitettu kokoonpanolle, jossa olennainen osa on muun muassa pianolla. Merkille pantavaa on myös kahden ondes Martenot’n käyttö. Alun perin tarkoitus oli käyttää elektronista theremin-soitinta, mutta säveltäjä itse sovitti osuudet myös sähköurkujen kaltaiselle ondes Martenot’lle, sillä theremin oli vielä erittäin harvinainen.[lähde? ]
Vuonna 1936 valmistui pelkälle huilulle kirjoitettu Density 21.5. 1940-luvun teoksia ovat Tuning Up (1947) ja Dance for Burgess (1949).[lähde? ]
Elämäkerta > 1950-luvulta eteenpäin

Vuosina 1950–1954 Varèse työsti Déserts-sarjaa, joka ei hänen sanojensa mukaan kuvastanut varsinaisesti aavikkoja, vaan myös "ihmisen sisäistä yksinäisyyttä mysteerin maailmassa".[lähde? ]
Brysselin maailmannäyttelyssä vuonna 1958 esitettiin Varèsen Poème électronique, jonka työstämisen hän oli aloittanut 1957. Teos on kokonaan elektroninen, eikä siinä ole melodiaa eikä tunnistettavia sävelkorkeuksia. Vuonna 2005 teoksen alkuperäinen levytys valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Varèsen viimeisenä teoksena pidetään Nocturnalia, joka oli vielä keskeneräinen sen saatua kantaesityksensä New Yorkin Town Hallissa 1. toukokuuta 1961. Teoksessa on käytetty bassokuoron säestämää sopraanosolistia. Varèse kuoli 81-vuotiaana 1965.[lähde? ]
Tuotanto

Un grand sommeil noir (1906)
Amériques (1918–1921)
Offrandes (1921)
Hyperprism (1922–1923)
Octandre (1923)
Intégrales (1924–1925)
Arcana (1925–1927)
Ionisation (1929–1931)
Ecuatorial (1932–1934)
Density 21.5 (1936)
Tuning Up (1947)
Dance for Burgess (1949)
Déserts (1950–1954)
Poème électronique (1957–1958)
Nocturnal (1961)
Muuta

Frank Zappa oli Varèsen suuri ihailija.
Yksi Varèsen oppilaista oli kiinalaissyntyinen säveltäjä Chou Wen-chung (1923–2019), joka on vielä Varèsen kuoltua muokkaillut useita hänen musiikkiteoksiaan.
Elävänä stadionilla

| Elävänä stadionilla Eppu Normaali |
| --- | --- | --- |

Julkaisun tiedot
 Äänitetty : 14. elokuuta 2004 Tampereella, Ratinan stadionilla Suomessa
 Julkaistu: tammikuussa 2005
 Formaatti: DVD, Blu-ray
 Tyylilaji: Suomirock Aikuisrock
Eppu Normaalin muut julkaisut
| Video, taivas ja tähdet 1985 | Elävänä stadionilla 2005 | Video jää pystyyn 2005 |
Elävänä stadionilla on suomalaisen suomirock-yhtye Eppu Normaalin tammikuussa 2005 julkaistu videotallenne. Tallenne sisältää yhtyeen kuvatun, täysmittaisen konsertin, joka on nauhoitettu loppuunmyydyllä Ratinan stadionilla yhtyeen kotikaupungissa, Tampereella. 26 kappaleen mittaisen konsertin lisäksi tallenteen ekstramateriaaleihin on sisällytetty dokumentti konsertin rakentamisesta, sekä Suolaista sadetta-kappaleen musiikkivideo. Konsertti julkaistiin alun perin DVD-formaatissa, ja myöhemmin keväällä 2013 myös Blu-ray -muodossa (videokuva ei ole HD).
Kappalelista

"Nyt reppu jupiset riimisi rupiset"
"Vihreän joen rannalla (kauan sitten)"
"Jee Jee"
"Hipit rautaa"
"Akun tehdas"
"Linnunradan laidalla"
"Mies soittaa rokkia"
"Ringo ja Aku"
"Sydän tyhjää lyö"
"Diggaan itseäni"
"Rääväsuita ei haluta Suomeen"
"Baarikärpänen"
"Nuori poika"
"Murheellisten laulujen maa"
"Urheiluhullu"
"Afrikka, sarvikuonojen maa
"Kitara, taivas ja tähdet"
"Suolaista sadetta"
"Voi kuinka me sinua kaivataan"
"Pimeyden tango"
"Näin kulutan aikaa"
"Kaikki häipyy, on vain nyt"
"Pidetään ikävää"
"Suomi-ilmiö"
"Njet Njet"
Bonusmateriaali

Suolaista sadetta-musiikkivideo
Dokumentti konsertin rakentamisesta
Alkuvideo
Loppuvideo
Ratina 2012 (vain Blu-ray -julkaisussa)
Kokoonpano

Martti Syrjä - laulu
Mikko Syrjä - kitara ja laulu
Juha Torvinen - kitara
Sami Ruusukallio - bassokitara
Aku Syrjä - rummut
Eppu Normaali loppuunmyydyllä Ratinan stadionilla
Morsøn kunta

| Morsøn kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Pohjois-Jyllannin alue
Keskustaajama:  Nykøbing Mors
Hallinto:  
 – Pormestari:  Lauge Larsen
Pinta-ala:  
 – Kokonaispinta-ala:  366,5 km²
Väkiluku:  20 196
 – Väestötiheys:  55,1 as./km²
 
 www.morsoe.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Morsø on Pohjois-Jyllannin alueella Tanskassa sijaitseva kunta. Vuoden 2020 alussa kunnassa oli 20 196 asukasta, ja sen pinta-ala oli 366,5 neliökilometriä. Kunnan keskustaajama on nimeltään Nykøbing Mors.
Aiheesta muualla

Wikimedia Commonsissa on kuvia tai muita tiedostoja aiheesta .
Morsøn kunnan kotisivut (tanskaksi)